Di seluruh dunia, lebih 1.5 bilion orang mengalami konflik bersenjata.
Akibatnya, ramai orang terpaksa meninggalkan negara mereka,
kira-kira lebih 15 juta pelarian.
Sudah tentu, kanak-kanak
adalah paling tidak bersalah dan mangsa yang lemah
tetapi bukan hanya bahaya fizikal yang boleh dilihat
tetapi dari kesan perang yang tidak diungkapkan pada keluarga
Pengalaman perang mendedahkan kanak-kanak kepada risiko tinggi
dalam pembentukan masalah emosi dan kelakuan.
Bayangkan, kanak-kanak
akan rasa bimbang, terancam dan berisiko.
Tetapi, ada berita baik.
Mutu penjagaan yang kanak-kanak terima dari keluarga mereka
boleh memberi kesan yang lebih baik bagi kesejahteraan mereka
dari pengalaman sebenar perang yang mereka terdedah.
Jadi sebenarnya, kanak-kanak boleh dilindungi
dengan kasih sayang dan perlindungan ibu bapa semasa dan selepas konflik.
Pada 2011, saya seorang pelajar PhD tahun pertama.
di Universiti Manchester Sekolah Sains Psikologi.
Seperti anda semua di sini,
Saya menyaksikan krisis Syria di TV.
Keluarga saya berasal dari Syria.
dan sejak peringkat awal,
Saya hilang beberapa ahli keluarga dengan cara yang menyayat hati
Saya bersama-sama keluarga saya menonton TV.
Kami saksikan semua kejadian:
bom memusnahkan bangunan,
kucar-kacir, kehancuran
dan orang ramai berteriak dan berlari.
Suasana orang berteriak dan berlari benar-benar menyedihkan saya.
terutama wajah kanak-kanak yang ketakutan.
Saya ibu kepada dua orang anak kecil yang gemar bertanya
Masa itu, mereka berumur lima dan enam tahun,
pada umur yang biasanya mereka bertanya bermacam soalan,
dan mahu jawapan yang benar dan menyakinkan.
Jadi, saya mula terfikir bagaimana keadaannya
saya menjaga anak-anak di zon perang dan kem pelarian.
Adakah anak saya akan berubah?
Adakah sinar pada wajah anak saya akan jadi kelam?
Adakah sikap anak lelaki saya yang santai dan bebas akan menjadi ketakutan?
Bagaimana saya menanganinya?
Adakah saya akan berubah?
Sebagai ahli psikologi dan jurulatih ibu bapa,
kita tahu memberikan ibu bapa kemahiran menjaga anak mereka
ada kesan yang besar pada kesejahteraan mereka,
dan kita panggil sebagai latihan ibu bapa.
Persoalan saya ialah,
adakah program latihan ibu bapa berguna kepada keluarga
yang berada dalam zon perang atau kem pelarian?
Bolehkah kita dampingi dengan nasihat atau latihan?
yang membantu mereka melalui kesukaran ini?
Jadi saya bertemu penyelia PhD saya,
Profesor Rachel Calam,
untuk gunakan kemahiran akademik saya untuk mengubah dunia.
Saya tidak pasti apa yang saya mahu lakukan.
Beliau mendengar dengan teliti dan sabar.
tiba-tiba beliau berkata,
"Jika anda mahu lakukannya, dan ia amat bermakna kepada anda,
lakukanlah.
Mari cari jalan jika program ibu bapa
berguna untuk keluarga dalam konteks itu."
Sejak lima tahun lalu, saya dan rakan kerja saya,
Prof. Calam dan Dr. Kim Cartwright,
berusaha bagamana untuk menyokong keluarga
yang pernah mengalami perang dan penghijrahan.
Untuk tahu cara membantu keluarga yang telah melalui konflik
membantu anak-anak mereka,
langkah pertama tentunya tanyakan mereka masalah yang dihadapi,
betul, kan?
Maksud saya, ia jelas.
Tetapi biasanya, golongan yang paling lemah,
itulah yang kita cuba sokong,
tetapi sebenarnya mereka yang tidak ditanya.
Berapa kerap kita andaikan kita tahu perkara yang betul
untuk membantu seseorang atau sesuatu tanpa bertanya lebih dahulu?
Jadi, saya kunjungi kem pelarian di Syria dan Turki,
dan duduk bersama mereka sekeluarga dan mendengar.
Saya mendengar cabaran sebagai ibu bapa,
saya mendengar kesukaran sebagai ibu bapa
dan saya dengar laungan mereka untuk bantuan.
Adakalanya, kami hanya terdiam,
apa saya boleh buat hanya genggam tangan
bersama mereka, menangis dan berdoa.
Mereka beritahu saya mengenai perjuangan mereka,
mereka beritahu saya keadaan kem pelarian yang sukar,
tidak boleh fokus melainkan tugasan yang penting
seperti mengambil air bersih.
Mereka beritahu bagaimana anak-anak mereka berubah;
kesedihan, kemurungan, kemarahan,
kencing malam, menghisap jari, takut bunyi bising,
takut mimpi ngeri -
mimpi yang sangat, sangat mengerikan.
Keluarga-keluarga ini telah mengalami apa yang kita saksikan di TV.
Ibu-ibu,
hampir separuh mereka kini janda-janda perang
atau tidak tahu jika suami mereka mati atau hidup,
menceritakan kesukaran menghadapi keadaan ini.
Mereka saksikan anak mereka berubah tetapi tidak tahu cara membantu mereka.
Mereka tidak tahu menjawab soalan anak-anak mereka.
Apa yang saya dapati begitu menakjubkan dan memberangsangkan
adalah keluarga ini sungguh terdorong untuk membantu anak-anak mereka.
Walau berdepan dengan cabaran ini,
mereka cuba membantu anak-anak mereka.
Mereka cuba mendapatkan sokongan pekerja NGO,
dari guru-guru kem pelarian,
pakar perubatan profesional
ibu bapa yang lain.
Seorang ibu yang saya temui baru empat hari berada di kem
dan sudah membuat dua percubaan
untuk dapatkan bantuan bagi anaknya berumur lapan tahun
yang mengalami mimpi yang mengerikan.
Malangnya, percubaannya selalunya tidak berhasil.
Doktor kem pelarian, jika ada,
selalu terlalu sibuk
atau tidak ada pengetahuan atau masa untuk bantuan asas ibu bapa.
Guru kem pelarian dan ibu bapa lain sama seperti mereka,
masyarakat pelarian yang baru yang terpaksa memenuhi keperluan baru.
Jadi, kita mula berfikir.
Bagaimana boleh kita membantu keluarga ini?
Keluarga ini bergelut dengan masalah lebih besar dari yang mampu ditangani.
Krisis Syria jelas membuktikan
amat mustahil untuk dapat membantu keluarga secara individu.
Apakah cara lain yang boleh kita bantu mereka?
Bagaiaman boleh kita dekati keluarga secara ramai
dan rendah kos
dalam masa yang menakutkan ini?
Selepas berjam-jam berbincang dengan pekerja NGO,
seorang mencadangkan satu idea innovatif yang hebat
iaitu mengedarkan maklumat keibubapaan melalui bungkusan roti.
Bungkusan roti yang diedarkan kepada keluarga di zon konflik Syria
oleh para pekerja kemanusiaan.
Jadi, itulah yang kami lakukan.
Tidak ada apa-apa perubahan pada bungkusan roti itu
melainkan ada dua keping kertas yang dilampirkan.
Satu ialah risalah keibubapaan yang memberikan maklumat asas
mengenai apa yang ibu bapa sedang alami
dan apa yang anak mereka mungkin alami.
Dan maklumat mengenai cara mereka boleh membantu diri dan anak mereka,
seperti meluangkan masa berbual-bual dengan anak mereka,
menunjukkan lebih kasih sayang kepada mereka,
lebih bersabar terhadap anak anda,
berbual dengan anak anda.
Kertas yang satu lagi ialah soalan-soalan maklum balas.
Dan sudah tentu, disertakan pen.
Jadi, adakah ini sekadar pengedaran risalah
atau ini sebenarnya satu cara menyebarkan bantuan awal psikologi
untuk memberikan sentuhan ibu bapa yang menyayangi, meyakinkan?
Kami berjaya mengedarkan 3,000 bungkusan dalam hanya seminggu.
Apa yang menakjubkan ialah kami menerima kadar respons 60 peratus.
60 peratus respons daripada 3,000 keluarga.
Saya tidak tahu berapa ramai pengkaji yang hadir pada hari ini,
tetapi kadar respons seperti itu adalah hebat.
Respons seperti itu jika di Manchester adalah satu pencapaian,
apa lagi jika di zon konflik di Syria.
Ia benar-benar menunjukkan pentingnya mesej ini kepada keluarga.
Saya masih ingat, betapa gembira bila menerima maklum balas itu kembali.
Keluarga itu meninggalkan ratusan mesej
yang kebanyakannya amat positif dan menggalakkan.
Tetapi yang paling saya suka ialah
"Terima kasih kerana tidak melupakan kami dan anak-anak kami."
Ia benar-benar menunjukkan potensi
menyebarkan bantuan awal psikologi kepada keluarga
dan menerima kembali maklum balas.
Bayangkan, menyebarkannya melalui cara yang lain
seperti melalui pengedaran susu bayi atau perkakas kebersihan wanita
atau dalam bakul makanan.
Mari bicara sesuatu yang hampir dengan kita
sebab krisis pelarian ini
menjejas setiap kita.
Setiap hari kita dihujani dengan statistik dan gambar,
dan bukan sesuatu yang menghairankan,
sebab sehingga bulan lalu,
lebih satu juta pelarian telah sampai di Eropah.
Satu juta.
Pelarian kini menyertai masyarakat kita,
mereka menjadi jiran-jiran kita,
anak-anak mereka menghadiri sekolah anak-anak kita.
Jadi kami menyesuaikan risalah itu untuk keperluan pelarian Eropah
dan ada dalam talian, boleh dibaca oleh sesiapa,
di kawasan yang ada jumlah pelarian yang sangat ramai.
Contohnya, pihak kesihatan Sweden muat naik di laman web mereka.
Dalam masa 45 minit pertama,
ia dimuat turun 343 kali...
benar-benar menunjukkan betapa penting
bagi sukarelawan, pengamal dan ibu bapa yang lain
mempunyai mesej bantuan awal psikologi yang mudah dicapai.
Pada 2013, saya duduk di lantai dingin dalam khemah kem pelarian
bersama ibu-ibu sedang saya menjalankan kumpulan fokus.
Di depan saya seorang wanita tua berdiri dengan
seorang budak perempuan, seperti, berumur 13 tahun berbaring di sebelahnya
dengan kepalanya di lutut wanita tua itu.
Budak perempuan itu senyap di sepanjang kumpulan fokus,
langsung tidak bercakap,
dengan lututnya mengerekot di dadanya.
Di penghujung kumpulan fokus itu,
sedang saya ucap terima kasih kepada ibu-ibu kerana luangkan masa,
wanita tua itu memandang saya dan tunjuk ke arah budak itu
dan katanya, "Boleh anda bantu saya dengan..?"
Tidak pasti apa yang dia mahu saya lakukan.
Saya pandang budak perempuan itu dan senyum
dan saya berkata dalam bahasa Arab,
"Salaam alaikum. Shu-ismak?"
"Apa nama awak?"
Dia pandang saya, wajahnya begitu keliru dan tidak beri perhatian
tetapi berkata, "Halul."
Halul ialah nama timangan bagi nama wanita Arab iaitu Hala
dan hanya digunakan oleh budak perempuan yang sangat muda.
Pada waktu itu, saya sedar Hala sebenarnya lebih dewasa dari 13 tahun.
Sebenarnya, Hala berumur 25 tahun dan ibu kepada tiga anak kecil.
Hala dahulunya seorang ibu yang yakin diri, bijak, ceria, penyayang
kepada anak-anaknya
tetapi perang telah mengubah segalanya.
Dia mengalami peritiwa bandarnya dibom dari udara,
dan pelbagai letupan.
Semasa jet pejuang terbang di sekitar bangunannya,
melepaskan bom,
anak-anaknya berteriak ketakutan dengan bunyi bising.
Sambil tidak keruan, Hala mencapai bantal untuk menutup telinga anaknya
untuk menghalang bunyi bising
dan dia tidak henti memekik.
Bila mereka sampai di kem pelarian
dan dia tahu akhirnya mereka berada di tempat perlindungan,
wataknya langsung berubah dan dia berkelakuan seperti kanak-kanak.
Dia langsung tidak mengenali keluarganya,
anak-anaknya, suaminya.
Hala tidak mampu menanggungnya lagi.
Inilah yang dihadapi ibu bapa dengan kesudahan yang menyayat hati.
Yang sedihnya, ia bukan jarang berlaku.
Sesiapa yang melalui konflik bersenjata dan penghijrahan
akan menghadapi pergelutan emosi yang serius.
Dan itu sesuatu yang kita boleh fahami
jika anda pernah melalui detik yang mengecewakan dalam hidup,
jika anda pernah kehilangan seseorang atau sesuatu yang anda sayangi,
bagaimana anda terus menghadapinya?
Bolehkah anda masih menjaga diri dan keluarga anda?
Tahun pertama kanak-kanak adalah penting
untuk pembangunan fizikal dan emosi yang sihat.
1.5 bilion orang sedang mengalami konflik bersenjata
dan ramai mereka bersama dalam masyarakat kita sekarang.
Kita tidak boleh untuk tidak mengendahkan
keperluan mereka yang mengalami perang dan penghijrahan.
Kita mesti utamakan keperluan keluarga sebegini,
bagi yang terpaksa berpindah dalam negara dan pelarian seluruh dunia.
Keperluan ini mesti diutamakan oleh pekerja NGO, penggubal dasar,
WHO, UNHCR dan setiap kita.
dalam apa sahaja peranan yang kita lakukan dalam masyarakat kita.
Apabila kita mengenali wajah-wajah yang terjejas dengan konflik,
apabila kita peduli emosi yang merungsingkan di wajah mereka,
kita mula melihat mereka sebagai manusia juga.
Kita mula memahami keperluan keluarga-keluarga ini
dan inilah keperluan manusia yang sebenar.
Apabila keperluan keluarga-keluarga ini diutamakan,
bantuan bagi kanak-kanak dalam suasana kemanusiaan
akan mengutamakan dan mengakui peranan asas keluarga dalam membantu kanak-kanak.
Kesihatan mental keluarga akan menuntut didengari
dalam agenda global, antarabangsa.
Dan kemungkinan kanak-kanak dalam sistem bantuan sosial akan berkurangan
di negara yang mereka hijrah
sebab keluarga mereka sudah menerima sokongan sebelum ini.
Dan fikiran kita akan lebih terbuka,
lebih mengalu-alukan, lebih mengasihani
dan lebih mempercayai kepada yang menyertai masyarakat kita.
Kita perlu menghentikan peperangan.
Kita perlu membina dunia di mana kanak-kanak impikan pesawat yang menebarkan hadiah
dan bukannya bom.
Sehingga kita hentikan konflik bersenjata yang menghantui dunia,
keluarga akan terus terpaksa berhijrah,
kanak-kank akan terjejas.
Dengan meningkatkan sokongan pada ibu bapa dan pengasuh,
maka kaitan di antara perang dan tekanan psikologi boleh dikurangkan
pada kanak-kanak dan keluarga mereka.
Terima kasih.
(Tepukan)